ประกาศกรุงเทพมหานคร ที่ ป. 281/2535 เรื่อง  คำแนะนำในการขอรับใบอนุญาตก่อสร้าง ดัดแปลง รื้อถอนหรือเคลื่อนย้ายอาคาร และการแจ้งความประสงค์จะก่อสร้าง ดัดแปลง รื้อถอน หรือเคลื่อนย้าย อาคาร โดยไม่ยื่นคำขอรับใบอนุญาตจากเจ้าพนักงานท้องถิ่น

ประกาศกรุงเทพมหานคร

ประกาศกรุงเทพมหานคร
ที่ ป.
๒๘๑/๒๕๓๕
เรื่อง  คำแนะนำในการขอรับใบอนุญาตก่อสร้าง
ดัดแปลง รื้อถอน
หรือเคลื่อนย้ายอาคาร
และการแจ้งความประสงค์จะก่อสร้าง ดัดแปลง รื้อถอน
หรือเคลื่อนย้ายอาคาร
โดยไม่ยื่นคำขอรับใบอนุญาตจากเจ้าพนักงานท้องถิ่น
-------------------

                        ด้วยพระราชบัญญัติควบคุมอาคาร
(ฉบับที่ ๒) พ.ศ. ๒๕๓๕ ได้ประกาศใช้
บังคับแล้ว
โดยมีการแก้ไขเพิ่มเติมความในพระราชบัญญัติควบคุมอาคาร พ.ศ. ๒๕๒๒ บาง
ประการ โดยเฉพาะในส่วนของการก่อสร้าง ดัดแปลง รื้อถอน
หรือเคลื่อนย้ายอาคารได้มีการให้สิทธิ
แก่ผู้ประสงค์จะทำการก่อสร้าง ดัดแปลง รื้อถอน
หรือเคลื่อนย้ายอาคาร สามารถดำเนินการได้ โดย
ไม่จำต้องยื่นคำขอรับใบอนุญาตจากเจ้าพนักงานท้องถิ่นเพียงแต่แจ้งความประสงค์ต่อเจ้าพนักงาน
ท้องถิ่นตามหลักเกณฑ์ที่กฎหมายกำหนด
                        กรุงเทพมหานครพิจารณาแล้วเห็นว่า
เพื่อเป็นการอำนวยความสะดวกแก่
ประชาชน
และให้การปฏิบัติราชการของกรุงเทพมหานครเป็นไปด้วยความเรียบร้อยรวดเร็ว และมี
ประสิทธิภาพ จึงออกประกาศคำแนะนำไว้ดังนี้
                        ๑.  การขอรับใบอนุญาตก่อสร้าง ดัดแปลง
รื้อถอน หรือเคลื่อนย้ายอาคาร
                        ๑.๑  ผู้ประสงค์จะขอรับใบอนุญาตก่อสร้าง
ดัดแปลง รื้อถอน หรือเคลื่อนย้าย
อาคาร ให้ยื่นคำขอรับใบอนุญาตตามแบบ ข.๑ หรือ ข. ๒
ท้ายกฎกระทรวง ฉบับที่ ๘ (พ.ศ. 
๒๕๒๘) ออกตามความในพระราชบัญญัติควบคุมอาคาร พ.ศ. ๒๕๒๒
ที่กรอกข้อความครบถ้วน
ถูกต้อง พร้อมด้วยเอกสารที่เกี่ยวข้องตามรายการในผนวก ก.
และจัดทำรายการสรุปประกอบและ
แบบย่อตามคำแนะนำในผนวก ข. แนบท้ายประกาศนี้
                        ๑.๒ 
กรณีอาคารที่ขออนุญาตอยู่ในข่ายที่จะต้องมีที่จอดรถ ที่กลับรถและทาง
เข้าออกของรถตามกฎกระทรวง ฉบับที่ ๗ (พ.ศ. ๒๕๑๗)
ออกตามความในพระราชบัญญัติความ
ควบคุมการก่อสร้างอาคาร พ.ศ. ๒๔๗๙ ขอให้จัดทำและดำเนินการตามคำแนะนำดังนี้

(ก)  ตารางแสดงพื้น พื้นที่
และพื้นที่คำนวณที่จอดรถ ตามแบบใน 
ผนวก ค. แนบท้ายประกาศนี้

(ข)  การคิดพื้นที่ต่าง ๆ
ของอาคาร ขอให้ปฏิบัติตามคำแนะนำใน 
ผนวก ง. ท้ายประกาศนี้
                        ๒.
การแจ้งความประสงค์จะก่อสร้าง ดัดแปลง รื้อถอน หรือเคลื่อนย้ายอาคาร 
โดยไม่ยื่นคำขอรับใบอนุญาต
                        ๒.๑  ผู้ประสงค์จะก่อสร้าง ดัดแปลง รื้อถอน
หรือเคลื่อนย้ายอาคาร โดยไม่ยื่น
คำขอรับใบอนุญาตจากเจ้าพนักงานท้องถิ่น
ให้มีหนังสือแจ้งความประสงค์ตามแบบ กทม.๑ หรือ 
กทม.๒ ท้ายประกาศกรุงเทพมหานคร เรื่อง
กำหนดแบบหนังสือแจ้งความประสงค์จะก่อสร้าง ดัด
แปลง รื้อถอน หรือเคลื่อนย้ายอาคาร
หรือเปลี่ยนการใช้อาคารโดยไม่ยื่นคำขอรับใบอนุญาตจาก
เจ้าพนักงานท้องถิ่น แบบใบรับแจ้ง
และแบบของหนังสือแจ้งให้เจ้าพนักงานท้องถิ่นตรวจสอบการ
ก่อสร้าง ดัดแปลง รื้อถอน หรือเคลื่อนย้ายอาคาร
พร้อมด้วยเอกสารที่เกี่ยวข้องตามรายการใน 
ผนวก ก.และจัดทำรายการสรุปประกอบและแบบย่อตามคำแนะนำใน ผนวก
ข.แนบท้ายประกาศนี้
                        ๒.๒ 
กรณีอาคารที่ขออนุญาตอยู่ในข่ายที่จะต้องมีที่จอดรถ ที่กลับรถและทาง
เข้าออกของรถตามกฎกระทรวง ฉบับที่ ๗ (พ.ศ. ๒๕๑๗) ออกตามความในพระราชบัญญัติ
ควบคุมการก่อสร้างอาคาร พ.ศ. ๒๔๗๙ ขอให้ดำเนินการตามข้อ ๑.๒
ด้วย
                        จึงขอประกาศให้ทราบโดยทั่วกัน

                                                            ประกาศ
ณ วันที่ ๓ กันยายน  พ.ศ. ๒๕๓๕
                                                                ร้อยเอก กฤษฎา อรุณวงษ์ ณ
อยุธยา

ผู้ว่าราชการกรุงเทพมหานคร

[ดูข้อมูลจากภาพกฎหมาย]

[รก.๒๕๓๕/๑๖๑/๖พ/๒๓ ธันวาคม ๒๕๓๕]
                                                                                    ฐาปนี
/ แก้ไข
                                                                                    ๓๐
กันยายน ๒๕๔๕
                                                                                    B+A
(C)